Diari Oficial de la Generalitat Valenciana


Sumari del DOGV 7881, del 26-09-2016 (2016/7200)

Notificació de la sentència dictada en el procediment de jurisdicció voluntària número 259/2015.
------------------------------------------------------------------------------------------------

### Dades del document

Número de DOGV
:   7881

Data del DOGV
:   26-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7200


Organisme emissor
:   Jutjat de Primera Instància i Instrucció Número 2 d'Alcoi

Tipus de document
:   Edicte

Notificació de la sentència dictada en el procediment de jurisdicció voluntària número 259/2015. [2016/7200]  
Procediment: jurisdicció voluntària general número 000259/2015.  
  
Demandant: Luis Verdú García i María Teresa Ferrándiz Castella.  
Procurador: Antonio Penades Martínez.  
Lletrada: Estela Valls Camps.  
Demandat/ada: -  
Procurador/a: -  
  
Lucía Moreno Ros, lletrada de l'Administració de Justícia del Jutjat de Primera Instància i Instrucció número 2 d'Alcoi, faig saber que atés que es desconeix el domicili o la residència actuals del demandat, mitjançant la provisió del dia d'avui, 11 de novembre de 2015, el jutge o jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació, sent-ne la resolució que cal notificar la que seguidament es transcriu:  
«Lucía Moreno Ros, secretària del Jutjat de Primera Instància número 2 d'Alcoi, faig saber que en virtut del que s'ha ordenat en la provisió d'aquesta data, dictada en l'expedient de domini que amb el número 259/2015 se segueix en aquest jutjat a instàncies de la lletrada Estela Valls Camps, en la defensa de Luis Verdú García i María Teresa Ferrándiz Castella, representats ambdós pel procurador el senyor Penades Martínez, per a la demanda aquesta d'expedient de domini de rectificació de cabuda de la finca següent:  
Urbana: una casa d'habitació situada al carrer de l'Abadia, del poblat de l'Alcúdia de Cocentaina, annex de la vila de Cocentaina, assenyalada amb el número 17 de policia, avui carrer de l'Abadia, número 6, la superfície de la qual és de setanta-set metres quadrats (77 m²), i que constitueix un sol habitatge; aquest habitatge està format de casa i corral al seu darrere i, en virtut de reformes, el corral s'ha transformat en jardí. Confronta: a la dreta entrant, casa de José Prats Gadea; a l'esquerra, la de Ramón Aura Cloquell; i, al fons o culata, terres de José Reig (avui finca propietat dels meus representats i que es descriu en l'antecedent fàctic 2n).  
Constitueix la finca registral número 9087 del Registre de la Propietat de Cocentaina, al tom 835 de l'arxiu, llibre 166, foli 179.  
Mitjançant la provisió d'11 de novembre de 2015, es va admetre a tràmit l'expedient ja que s'havien complit els requisits legals, i es va disposar citar les persones ignorades a les quals poguera perjudicar la inscripció esmentada, a fi que dins del termini de 10 dies, a partir de la publicació d'aquest edicte, pogueren comparéixer en aquest expedient i al·legar tot el que els convinga a la vista de la pretensió formulada.»  
De conformitat amb el que disposa l'article 201 de la Llei Hipotecària i en compliment del que ordena aquesta resolució, es fa públic als efectes oportuns.  
  
Alcoi, 11 de novembre de 2015.- La secretària judicial: Lucía Moreno Ros.